फास्फोरस
फ़ॉस्फ़ोरस एक आवश्यक तत्व है, जो फ़ॉस्फ़ेट के रूप में मनुष्यों और पशुओं के अस्थिनिर्माण में सहायक होता है। स्वास्थ्यरक्षा के लिए आवश्यक है कि शरीर में फ़ॉस्फ़ोरस का संतुलन स्थिर रहे। यही नहीं, शरीर में होनेवाली अनेक प्रतिक्रियाओं में भी फ़ॉस्फ़ोरस का महत्वपूर्ण हाथ रहता है। फ़ॉस्फ़ेट के रूप में फ़ॉस्फ़ोरस का सर्वाधिक प्रयोग भूमि को उपजाऊ बनाने के लिए उर्वरकों के रूप में होता है। अब तो इसके समस्थानिक (P) के ज्ञात हो जाने के कारण उसका उपयोग भूमि से पौधों द्वारा फ़ॉस्फ़ेट उर्वरकों के अवशोषण अध्ययन में होने लगा है।
टेरा रोसा
प्रचलित मत अनुसार जब चूनापत्थर अथवा डोलोमाइट प्रधान चट्टानों वाले किसी क्षेत्र में जमीन के अंदर जल का रिसाव होता है तो वह मिट्टी के कई तत्वों को नष्ट या खत्म कर देता है। इससे मिट्टी में रासायनिक परिवर्तन होता है। इस प्रक्रिया में सामान्यतः लाल मृदा का निर्माण होता हैl इस प्रकार की मृदा की परत कही मोटी व कही पतली होती है। इस प्रकार की मिट्टी से निर्मित क्षेत्र को भी "टेरा रोसा" कहा जाता है।